El lletrat de la Comissió, exercint funcions de secretari tècnic suplent per designació de la Presidenta i per a aquest Ple, relaciona les reclamacions que han tingut entrada des del darrer Ple que va tenir lloc el passat 5 d'abril, que són les que van del número 98/2018 al 104/2018, ambdós inclosos.
A continuació es dona compte al Ple de l'estat d'execució de Resolucions respecte les quals s'han comunicat incidències per part dels reclamants (Resolucions 121/2017, 255/2017, 353/2017, 407/2017 i 3/2018).
Finalment es dona compte al Ple de les consultes rebudes pels Ajuntament d'Aiguaviva i de Vilallonga del Camp i es comenta l'orientació que cal donar a les respostes.
Per acord unànime dels presents s'incorpora a l'ordre del dia la proposta de resolució d'estimació parcial de la Reclamació 2/2018.
Proposta de resolució d'estimació parcial de la Reclamació 2/2018
La senyora Elisabet Samarra, ponent de la proposta de resolució relativa a la Reclamació 2/2018 plantejada contra l'Ajuntament de l'Aldea, exposa els aspectes més rellevants d'aquesta reclamació que finalitza amb estimació parcial.
Proposta de resolució de finalització de la Reclamació 27/2018 per pèrdua d'objecte
El senyor Josep Mir, ponent de la proposta de resolució relativa a la Reclamació 27/2018 plantejada contra l'Ajuntament de Bolvir de Cerdanya, exposa la tramitació de la reclamació i assenyala que atès que resta encara obert el termini per formular observacions atorgat a la persona reclamant, es proposa el seu anàlisi pel Ple de la setmana vinent.
Proposta de resolució de desestimació de la Reclamació 34/2018
El senyor Josep Mir, ponent de la proposta de resolució relativa a la Reclamació 34/2018 plantejada contra el Departament d'Ensenyament de la Generalitat de Catalunya, exposa els antecedents de la resolució i els motius que condueixen a proposar la desestimació de la reclamació d'accés a les dades relatives a les escoles bressol existents a cada municipi de Catalunya i les seves respectives places durant els cursos 2012-2013, 2013-2014, 2014-2015, 2015- 2016 i 2016-2017.
Proposta de resolució d'estimació de la Reclamació 35/2018
El senyor Josep Mir, ponent de la proposta de resolució relativa a la Reclamació 35/2018 plantejada contra l'Ajuntament de Vilallonga del Camp, exposa el sentit de la resolució que estima l'accés a la informació sol·licitada.
Proposta de resolució de finalització de la Reclamació 41/2018 per pèrdua d'objecte
El senyor Josep Mir, ponent de la proposta de resolució relativa a la Reclamació 41/2018 plantejada contra l'Ajuntament de Barcelona, exposa els antecedents del procediment de reclamació que duen a la finalització per pèrdua sobrevinguda del seu objecte perquè durant la tramitació de la reclamació la GAIP ha tingut constància que la documentació s'ha posat a disposició de la persona reclamant.
Proposta de resolució de finalització de la Reclamació 48/2018 per pèrdua d'objecte
El senyor Josep Mir, ponent de la proposta de resolució relativa a la Reclamació 48/2018 plantejada contra l'Ajuntament de Lleida, exposa els antecedents del procediment.
La reclamació finalitza per pèrdua sobrevinguda del seu objecte perquè durant la tramitació de la reclamació la GAIP ha tingut constància que la documentació s'ha posat a disposició de la persona reclamant.
Proposta de resolució de finalització de la Reclamació 51/2018 per pèrdua d'objecte.
El senyor Josep Mir, ponent de la proposta de resolució relativa a la Reclamació 51/2018 plantejada contra l'Ajuntament de Lleida, exposa els antecedents del cas.
La reclamació finalitza amb pèrdua sobrevinguda del seu objecte perquè durant la tramitació de la reclamació la GAIP ha tingut constància que la documentació s'ha posat a disposició de la persona reclamant.
Proposta de resolució d'estimació de la Reclamació 53/2018
El senyor Josep Mir, ponent de la proposta de resolució relativa a la Reclamació 53/2018 plantejada contra l'Ajuntament de Lleida, exposa els antecedents del cas i el motiu que condueix a proposar l'estimació de la reclamació tot i que l'Ajuntament ha estimat extemporàniament la sol·licitud als efectes de garantir el lliurament de la informació reclamada.
Proposta de resolució de finalització de la Reclamació 76/2018 per desistiment.
El senyor Josep Mir, ponent, proposa la finalització de la Reclamació 76/2018 plantejada contra l'Ajuntament de Lleida, per desistiment del reclamant.
Proposta de resolució d'estimació de la Reclamació 78/2018
El senyor Josep Mir, ponent de la proposta de resolució relativa a la Reclamació 78/2018 plantejada contra l'Ajuntament de Martorell, exposa els antecedents del cas i el sentit de la resolució que estima el dret de la persona reclamant a accedir a la informació sol·licitada.
Proposta de resolució d'inadmissió de la Reclamació 79/2018
El senyor Josep Mir, ponent de la proposta de resolució relativa a la Reclamació 79/2018 plantejada contra l'Ajuntament de Girona, exposa la motivació que duu a la inadmissió de la reclamació presentada.
Proposta de resolució de finalització de la Reclamació 87/2018 per pèrdua d'objecte
El senyor Josep Mir, ponent de la proposta de resolució relativa a la Reclamació 87/2018 plantejada contra l'Ajuntament de l'Aldea, exposa els antecedents del cas.
La reclamació finalitza amb pèrdua sobrevinguda del seu objecte perquè durant la tramitació d la reclamació la GAIP ha tingut constància que la documentació s'ha posat a disposició de la persona reclamant.
Proposta de resolució d'inadmissió de la Reclamació 94/2018
El senyor Josep Mir, ponent de la proposta de resolució relativa a la Reclamació 94/2018 plantejada contra l'Oficina Antifrau de Catalunya, exposa la fonamentació de la inadmissió de la reclamació que ha estat presentada.
No s'ha fet ús del torn de paraules.
La presidenta de la Comissió aixeca la sessió de la qual, com a secretari suplent, estenc aquesta acta.